Hei.
-Hei vaan.
Luulin ehtiväni takaisin ennen kuin heräät. Teetkö näin, kun en ole täällä?
Pidän siitä.
Se on minun ja metsänolentojen välistä.
Aivan. Minun ja kaikkien villieläinten puolesta voin sanoa,
että olemme faneja.
Kiitos.
Oravilta.
Tämä on minulta. -Kiitos.
Oikeasti, olen iloinen, että voit paremmin.
Sama täällä.
Aikamoinen juhlapöytä.
Niin. Ruokaa oli enemmänkin. Paljon enemmän, mutta söin sen.
Joten tuo on sinulle. Käy kiinni.
Pitää mennä.
Menen kalastamaan Docin kanssa.
Mitä?
Kalastamaan.
Kalastamaan? -Mitä?
Kun lähdin klinikalta, tarjouduin, ja Doc hyväksyi tarjoukseni.
Kun olen pessyt kalan hajun kehostani,
menen lounaalle ompelupiirin kanssa, ja sitten on tyttöjen ilta Brien kanssa.
Pidän siitä, että kaikki tukevat sinua. -Niin.
Täytyy kai vain jakaa tähteni. -Eikö sinulla ole kiireinen päivä?
On. On kuormapäivä, mutta en ole niin kiireinen.
Voin vielä varata ajan Lortonille, niin saamme tietää, koska voimme taas yrittää.
Aivan.
Puhutaanko siitä myöhemmin? -Toki.
Kiitos kukista ja lattesta.
Ei kestä. -Rakastan sinua.
Samoin.
Onnea kalastukseen.
Kiitos.
Haluan puhua viimekertaisesta.
Hyvä idea.
Vannon,
että Sacramento oli sattumaa.
En tiennyt, että Brie olisi siellä.
Törmäsimme oikeustalolla.
Yritin vain tukea häntä.
Mikset kertonut siitä?
Tiesin, että ylireagoisit. Kuten ylireagoitkin.
Jos haluat saada hänet takaisin,
Melissa pitää nujertaa.
Onko sinulla mikrofoni minulle? -On.
Pidät sitä tänään. Koko päivän.
Jos hyvin menee, saat Melissan myöntämään,
että hän pesee huumerahoja glamping-yrityksen kautta.
Ehkä hän kertoo kätköpaikoista ja lähetyksistä.
Luuletko hänen kertovan kaiken Jackin aikana?
Koeta puhua hänelle kahden kesken. -Selvä.
Mutta jos hän ei myönnä sitä pian,
en valehtele enää Jackille ja Brielle.
Keskity sitten tavoitteeseemme.
Huomenta.
Oletpa täällä aikaisin. Näytät melko tyylikkäältä. Tweediä oikein.
Olen pormestarin kansliapäällikkö. Haluan tehdä vaikutuksen.
Olen vaikuttunut.
Älä totu tähän. Tämä on ensimmäisen päivän juttu.
Minulla on vain yksi tällainen asu. -Vaatteet eivät tee naista.
Tein listan päivän prioriteeteista.
Pitkä kuin Raamattu. Uusi testamentti, mutta silti.
On paljon käsiteltävää. Onneksi olen täynnä kofeiinia ja valmis töihin.
Ensimmäinen tehtävä on keksiä paikka koulun liikuntasalissa asuville.
Voi kestää kuukausia, ennen kuin he löytävät asunnon.
Ensimmäinen tehtäväsi on vaihtaa pyjama pois.
Asuntokriisi on toiseksi tärkeintä.
Hyvä idea. Huomenta, Denny.
Huomenta. -Mitä teet tänään?
Sain työhaastattelun Bertin korjaamoon.
Lykkyä tykö. -Kiitos.
Huomenta.
Saatan sinut ulos, kun Hope pukeutuu.
Mitä?
Mitä voin sanoa? Vahva poliitikkotyttöystäväni on seksikäs.
Vahva poliitikko?
Älä nyt hulluksi ala.
Vitsailetko? Pormestarin kansliapäällikkö on mieletöntä. Tämä ylennys on iso juttu.
Connie teki sen eilen.
Tämä on todella suloista.
Mutta Hopen ja minun ei tarvitse kampanjoida.
Vielä. Nyt sinulla on mainoslahjoja ja poikaystävä valmiina kalastelemaan ääniä.
Arvostan tukeasi.
Tietenkin.
Bertin korjaamo. Se voi olla kiinnostavaa.
Hän oli ainoa, joka kutsui minut haastatteluun.
Ja on hyvä oppia korjaamaan auto tai vaihtamaan rengas.
Tai opetella eri jakoavaimet. Tarkistin, ja niitä on 40.
Hyvä tietää.
Onnea haastatteluun.
Kiitos.
"Hope and Liz mean biz."
Nähdään.
Tämä on rentouttavampaa kuin odotin.
Onkiminen on kivaa,
mutta pidän tästä, koska täällä pystyn ajattelemaan.
Ja joskus jopa puhun kaloille.
Ihan tosi?
Vastaavatko ne sinulle?
Ne ovat hyviä kuuntelijoita.
Ei paineita.
Tässä veneessä ei ole odotuksia.
Olen vältellyt hiljaisuutta tänään.
Olen vain kuunnellut musiikkia ja yrittänyt hukuttaa ajatukseni.
Niin.
Ne hiipivät aina takaisin, vai mitä?
Niin. -Ole lempeä itsellesi.
Käyt nyt läpi paljon henkisesti ja fyysisesti, ja…
Särkyneen sydämen paraneminen kestää.
Sanoin noin aina äideille. On…
On eri asia, kun on itse potilas.
Voin samaistua.
Olen samassa veneessä.
Huomasin, mitä teit.
Niin, mutta alallamme on joskus vaikea toimia niin kuin itse kehottaa.
Miten Cameronin kanssa on mennyt klinikalla?
Tarjoan hänelle kumppanuutta.
Se oli varmaan vaikea päätös.
Niin. En lähde heti.
Ja näköni takia hänen täytyy ottaa vastuulleen isompi rooli.
Olisi kiva, jos olisit siellä tänä aikana.
Työ on aina parantanut minua.
Se olisi ihanaa.
Sepä kävi helposti.
Klinikalta lähteminen oli vaikeaa.
Hope oli oikeassa.
Hoitotyö ei ole ollut minulle vain työtä.
Se on kutsumus.
Milloin aloitan? -Heti kun olet valmis.
Selvä.
Hetkinen. Oliko tuo… Sainko…
Sainko juuri… -Vedä.
Hyvä on. -Jep. Hyvä.
Hyvä. Taisit saada ensimmäisen kalan. -Sainko kalan?
En löydä saappaitani.
Hazel, meillä ei ole aikaa. On mentävä. Kuule…
Mutta saappaani.
Katson kasseistani. -Lark?
Voi luoja. Brady.
Hei. -Hei.
Mitä sinä täällä? -En tiennyt, että kukaan…
Olen pahoillani. Tämä on noloa.
Olemme lähdössä, Unohda, että olimme täällä.
Hei, Brady. -Hei, muksu.
Voitko pakata lelusi? -Selvä.
Hei.
Mitä on tekeillä?
Olimme peruskoulussa muiden evakuoitujen kanssa.
Hazel ei saanut unta ja alkoi hermostua.
Kuljin ohi ja huomasin tyhjät asuntovaunut.
Ajattelin, että yöpyisimme täällä ja lähtisimme aikaisin, mutta nukuin pommiin.
Älä soita poliisille. Olen pahoillani. -Ei hätää.
Oikeasti. Olit vain hyvä äiti.
Antaisin teidän jäädä pidempään, mutta en päätä siitä.
Et halua jäädä tänne. Rakennustyöt alkavat.
Hei, mitä kuuluu?
Huomenta.
Hei.
Muistan sinut.
Minä muistan sinut.
Basil, eikö?
Ei, Hazel.
Ai, Hazel.
Eikö se ollut Oregano? Ei? -Ei.
Ei. -Persilja?
Mitä nyt?
Tiedätkö mitä? Me… -Brady suojelee arvokkuuttani.
Mutta en halua valehdella.
Yövyimme täällä. Olen pahoillani. Meillä ei ollut, minne mennä.
Mutta lähdemme nyt.
Hazel?
Odota.
Minne menette?
Miksette…
Jääkää, kunnes olette asettuneet.
Tännekö?
Tarvitsette paikan, minulla on sellainen. Mitä sitä miettimään.
Voi luoja. Kiitos.
Kaikki hyvin.
Kerron Hazelille.
Selvä.
Ryhdytään töihin.
Joo. Hei, kuule.
En tiedä, onko heidän hyvä olla täällä.
Miksei?
Tämä on työmaa. Se voi olla vaarallista.
Pelkäätkö, että pikkuinen lähtee ajelemaan trukilla?
Ei, vaan… -Älä viitsi. Hänellä on kuusivuotias.
En aja heitä kadulle.
Olet oikeassa.
Selvä. Menen puhumaan Melissalle.
Mene hakemaan heille tarvikkeita.
Selvä.
Huomenta. -Tämä on hyvä päivä.
Todella. En voi uskoa, että me teemme tämän vihdoin.
Aika paljon prameutta ja loistoa leivälle ja munille.
Älä nyt. Älä ole vihaaja.
Nämä ovat pahamaineisia köyhiä ritareitani pannettonesta.
Selvä.
Syön sanani. Tämä on prameilun arvoista.
Entä loiston? -Tämä on herkullista.
Sanoit, että sinun ja Jayn juttu on ohi,
mutta tuntuu, ettei hän ole päässyt ylitsesi.
Miksi?
Hän käytännössä sanoi niin.
Sinun ei tarvitse huolehtia Jaysta.
Huolehdi siitä, mitä olen suunnitellut meille tänään.
Luulin sinun sanoneen, että rentoudumme.
Niin.
Ai niin. Sinähän et tunnekaan minua, vai mitä?
Pidän enemmän jännityksestä kuin rentoutumisesta.
Selvä. Tehdään niin.
En, ennen kuin olen syönyt hienon leipäni loppuun.
Olemme iloisia, että palasit, Mel.
Sama täällä.
Mitä teet tänään? -Ajattelin tehdä vauvamekkoni valmiiksi.
Eikö ole soma?
Pikkulintuapplikointi. Se on ihana silaus.
Kiitos.
Se tuo mieleeni äitini.
Hän kutsui minua pikkulinnukseen.
Ajattelin tulipalon jälkeen, että jonkun pikkulintu tarvitsee mekon.
Suloista. -Jatka lentämistä, kultaseni.
Joten, leidit, kerrotteko minulle kaupungin juorut?
Ei, me emme juoruile.
Vaihdamme vain provosoivia paikallisia uutisia.
Tiesitkö esimerkiksi, että Muriel asuu Cameronin kanssa?
Se on minulle uutinen.
Saat sen kuulostamaan likaiselta.
Asun hänen vierashuoneessaan, kun taloani korjataan.
Asun hänen Pelotoninsa kanssa.
Palvelut eivät kai olleet minun luonani yhtä houkuttelevia kuin lääkärin luona.
Voisitko lopettaa?
Meidän välillämme ei ole…
Cameron.
Hei. -Hei.
Hei. -Voinko lainata sinua hetkeksi?
Toki.
Mitä nyt?
Kuulin, että otit Docin tarjouksen vastaan.
Niin tein.
Hienoa. Emme selviäisi ilman sinua.
Kuten todistit olemalla siellä jatkuvasti lähtösi jälkeenkin. Eli…
Kiva tehdä siitä virallista. -Niin.
Tämä on kai saman toistoa,
mutta olen nähnyt omin silmin, miten väärässä olin Jackin suhteen.
Anteeksi, että tuomitsin hänet.
Kiitos. Arvostan sitä, että sanot noin.
Nähdään toimistolla. -Niin. Nähdään toimistolla.
Ajattelin hakea Swinton'silta pihvejä päivälliseksi. Miltä kuulostaa?
Minä tuon Merlot'n.
Täydellistä. Heippa, leidit. -Heippa.
Tänään on täysikuu.
Sen pitäisi olla upea.
Tiedätkö, mitä täysikuusta sanotaan, Muriel?
En. Mitä täysikuusta sanotaan, Connie?
Villejä asioita tapahtuu.
Erittäin villejä.
Voi luoja.
Ajattelinkin, että tie työporukan sydämiin käy heidän vatsojensa kautta.
Brady kokosi kunnon porukan.
Ja katso tätä näkymää.
Muutaman kuukauden päästä suurkaupungin turistit pakenevat rynnäköllä tänne.
Siitä puheen ollen,
koska emme avaa virallisesti vielä hetkeen,
toivoin, että evakuoidut voisivat asua täällä.
He nukkuvat koulun salilla ja autoissaan. -Se on loistava ajatus.
Kerron Hopelle, että voi nojata meihin. -Ja Jack?
Nick kertoi menetyksestänne.
Olen todella pahoillani.
Tiedä, ettei sinulla ole mitään syytä huoleen täällä.
Kiitos. Rehellisesti sanoen olen iloinen, että minulla on muuta ajateltavaa,
joten puhuttuani Hopen kanssa alan keräämään kuitteja ja laskuja.
Itse asiassa pyysin jo Bradya hoitamaan sen.
Ajattelin, että haluaisit viettää aikaa Melin kanssa.
Älä vältä töiden antamista minulle.
Haluan tehdä osani. Olen tehnyt baarin kirjanpidon vuosia.
Tiedän, että osaat tehdä sen.
Minusta kai vain tuntuu, että olemme nyt perhettä.
Ja minun perheessäni me huolehdimme toisistamme.
Kiitos. Arvostan sitä.
Oletko valmis?
Kisa alkakoon.
Vauhtia!
Täältä tullaan!
Pysy perässä, Preach.
Varo kurvia! -Selvä!
Villiintynyt "saarnaaja", Preacher. -Niin.
Miten sait sen nimen?
Äitini antoi lempinimen minulle, kun olin lapsi.
Hän sanoi, etten puhunut paljon, mutta kun puhuin, ihmiset kuuntelivat.
Poika ja hänen laumansa.
Aika lailla.
Se alkoi vitsinä, mutta kuten kaikki hyvät lempinimet,
se jäi.
En tiedä. Se vaikuttaa luontevammalta kuin ristimänimeni.
Mikä on ristimänimesi?
Engelbert.
Se on tosi ainutlaatuinen nimi.
Niin. Se on vahva.
Laskin leikkiä.
Se on John.
Selvä.
Hän on nyt vitsailija. -Minulla on miljoona vitsiä.
Millainen olit lapsena?
Villi.
Perheeni on täynnä huimapäitä. Enimmäkseen palomiehiä.
Vanhempasi ovat kai ylpeitä. -Tällä hetkellä se on kyseenalaista.
Isäni on minulle vihainen Jaysta.
Hän on vanhanaikainen eikä usko avioeroon.
Auts.
Pidän puoleni, ja isä saa luvan hyväksyä sen. Samoin Jay.
Hei, Mel.
Hei.
Tiedän, ettet kokkaa. Nuo jalapeñot paljastavat sen.
Hope lupasi, ettei enää laatikkoruokia.
Hän lupasi laatikon minulle, jos tuon tämän.
Myönnä pois, että hänen liha-makaronilaatikkonsa on mahtavaa.
Totta. Hyvä on. Anna tänne.
Miten jakselet?
Minä pärjäilen.
Olen vapaa myöhemmin, jos haluat apua laatikon kanssa.
Kiitos.
Itse asiassa Jackin sisko Brie kutsui minut drinkeille. Tule sinäkin.
Eikö häntä haittaa? -Ei. Hän ihastuu sinuun.
Mitä hittoa? Tämä ei ole nappulaliiga.
Jack kertoi, kun sinut heitettiin ulos Dodgersien pelistä. Nyt ymmärrän, miksi.
Jack liioittelee. Minua pyydettiin hyvin tiukasti lähtemään.
Tiedätkö mitä? En aloittanut huutoa.
Kielenkäyttösi sai kuulemma syöttäjän punastumaan.
Se johtui steroideista.
Ja hän ansaitsi joka sanan,
koska oli niin vaisu. Aivan kuin tämäkin tyyppi.
En haluaisi olla kiukkusi kohteena.
En osaa kuvitella.
Kiitos tästä päivästä.
Ja siivistä.
Toki. Se on vähintä, mitä voin tehdä.
Olet ollut tukenani.
Siitä pääsen seuraavaan kysymykseeni.
Toivoin, että tekisit sen vielä kerran.
Vedän rajan kyytiin lentokentälle. -Ei. Yritykselläni on softball-joukkue.
Meillä on huomenna peli, ja polttajamme mursi jalkansa polttareissa.
Toivoin, että tuuraisit häntä. -Tarvitset varamiehen.
Kuka voi sanoa ei tuolle ilmeelle? -Suostutko?
Kyllä! -Toinen kierros?
Kyllä. Jos nouset. Kiitos. -Selvä.
TOIVOTTAVASTI VOIT ANTAA ANTEEKSI.
Onko kaikissa vaunuissa nyt virtaa? -On.
Jack. -Hyvä ajoitus.
Saattaisitteko perheet vaunuille?
Hoidan sen.
Ritarit valkeilla ratsuilla.
Kiitos, pojat.
Kaikki hyvin.
Tämä on aika upea teko, Jack.
Jumalan armosta minä olen se, mikä olen.
Ja kiitos, että hoidat laskut ja hankintatilaukset.
Mitä tarkoitat?
Melissa sanoi, että järjestät kuitit materiaaleista,
seuraat työvoimakustannuksia.
Aivan. Totta kai. En saanut unta eilen, olen ihan puhki.
Mutta kirjanpito on kunnossa.
Jos tarvitset apua… -Hei, Jack?
Voitko näyttää, miten ilmastointi toimii?
Tulen ihan kohta.
Kiitos. -Toki.
Hoidan sen. Älä huoli. Ja hoidan seuraavan perheen.
Hei, kaverit. Mennään vasemmalle.
Päivä oli mahtava.
Haluat tosiaan minut mukavuusalueeni ulkopuolelle.
Niin. Paljon parempi kuin rentoutumispäivä, eikö?
Nyt on minun vuoroni työntää sinut pois mukavuusalueeltasi.
Kerro, mitä sinulle ja Jaylle tapahtui.
Syvällisyys ja vakavuus -
ovat minulle uutta maastoa.
Edetään hitaasti.
No…
Tapasin Jayn peruskoulutuksessa.
Kuten voit kuvitella, se on intensiivinen ympäristö. Varsinkin naiselle.
Olin ainoa nainen, ja läsnäoloni häiritsi miehiä. Paitsi Jayta.
Hän oli hyväksyvä, mutta erehdyin pitämään hänen ylimielisyyttään itseluottamuksena.
Vasta mentyämme naimisiin tajusin, että hän peitti sillä epävarmuuttaan.
Kauanko olitte olleet naimisissa, ennen kuin asiat…
Vuosi seitsemän.
Asiat kärjistyivät, kun haimme molemmat ylennystä joukkueen johtajaksi.
Jay oli kilpailunhaluinen ja alkoi vähätellä minua tiimin edessä,
ja koska hän on mies, he uskoivat, kun hän väitti, että olen liian hauras työhön.
Ja Jay sai ylennyksen.
Niin. Sitten hän pyysi minua lopettamaan palontorjunnan,
jotta voisimme perustaa perheen.
En ymmärtänyt, miksi juuri minun piti lopettaa.
Olen pahoillani.
Jay halusi, että luovun unelmistani.
Kieltäydyin.
Hän pyysi avioeroa. -Miten työ hänen kanssaan sujuu?
Kaiken jälkeen?
Olet sotilas. Tiedät, millaista on, kun ei tule toimeen parinsa kanssa.
Henkilökohtaiset ongelmat pannaan syrjään suuremman hyvän eteen.
Niin. -Sitä voi tehdä vain tietyn aikaa.
Ansaitset saada haluamasi.
Miehet saavat minut tuntemaan, että voin puhua vain heidän takanaan.
Minun kanssani voit seistä, missä haluat.
Kunhan pidät samalla kädestäni.
Paljonko aikaa minulla on jäljellä kanssasi?
En tiedä vielä.
Voimme saada tämän toimimaan.
OLEN PAHOILLANI.
Hei.
Olin juuri lähdössä. Halusin nähdä, tarvitsetteko muuta.
Olet tehnyt tarpeeksi yhdelle päivälle. Hazel simahti jo.
Hienoa.
Selvä. Hyvää yötä.
Hei, Brady?
Onko sinulla aikaa oluelle?
Se on vähintä kaiken apusi jälkeen.
On.
Toki.
Minulla ei ole kiirettä.
Se olisi mahtavaa.
Oletko pitänyt kiihkeää puhetta niin kuin Kunnian miehissä?
Olen. Pidän yleensä Oscarin arvoisia yksinpuheluja totuudesta ja kunniasta.
Oikeasti? -Ei.
Suurin osa jutuistani päätyy vain surkeaan sovintomenettelyyn.
Sanoinhan, että teillä synkkaa.
Kyllä vain.
Mukavaa, että tulitte. Tarvitsin tyttöjen aikaa.
Sama täällä.
Brady ja minä erosimme. -Mitä? Virallisesti?
Niin.
Olen pahoillani, kultaseni.
Miehet.
Helppo sinun on sanoa.
Olen iloinen, etten ole ainoa kovaonninen.
Mikä hätänä?
Minusta tuntuu pahalta kaiken palon aikana tapahtuneen takia.
Ava, et voinut asioille mitään.
Se ei ole täysin totta.
Endometrioosikipuni yltyi palon aikana niin pahaksi, että kaaduin ja löin pääni.
Se ei siltikään ole sinun syytäsi.
Jos olisin suostunut hoitosuunnitelmaan, en olisi ehkä vaarantanut siskoani.
Vaikka olisit suostunut hoitoihin, ei ole takuita, etteikö sinulla olisi kipuja.
Tuollainen ajattelu ei auta mitään.
Aivan.
Chloe on turvassa. Ei muulla väliä. -Niin.
Minun on vain päästettävä irti.
Kyllä! -Kyllä!
Kyllä.
Onneksi tänään on täysikuu.
Se on täydellinen hetki päästää irti kaikesta turhasta.
Onko sinulla tulisijaa?
Tarvitsemme kristallin, muistikirjan ja kynän.
Onko kristallia? -Ei.
Selvä.
Sano, ettemme ala ulvoa kuulle.
Hän on Portlandista. Mitä voin sanoa?
Hei. -Hei.
Miten haastattelu meni?
Bert kysyi kysymyksiä, joihin en tiennyt vastauksia,
ja hänen vaimonsa antoi minulle murupiirakan.
Ei ilmeisesti kovin hyvin.
Kilttiä Shirleyltä. Ikävä, ettet saanut työtä.
Bert antaa minun olla harjoittelija. Haluan oppia korjaamaan klassikkoauton.
Niin. Etsit siis töitä.
Tarkoittaako se, että aiot jäädä Virgin Riveriin?
Kyllä. Halusin matkustaa, mutta kun Lizziellä on uusi työ,
meidän pitää odottaa.
Minä en sinua painosta.
Olen onnellinen, että olet täällä.
Sama täällä.
Enkä halua painostaa sinua,
mutta isoäiti Rose soitti tänä aamuna.
Hän mietti, voisiko tulla käymään.
Hän haluaa tavata Lizzien. Nähdä elämäni täällä. Nähdä sinut.
Luulen, että metsäpalo pelästytti hänetkin.
Hän ehdotti huomista, mutta vain, jos se sopii.
Tiedän, ettette ole puhuneet siitä, mitä isäni kanssa tapahtui.
Ei. Emme ole.
Mutta ehkä meidän on aika tehdä se.
Anna minun keskustella tästä Hopen kanssa.
Ihan tosi? -Niin.
Selvä. Kiitos. Minä…
Tiedän, että tilanne on monimutkainen. Merkitsee paljon, että harkitset sitä.
Heitän tämän jääkaappiin.
Kuka teki palohälytyksen?
Ystäväni Elias oli vihainen, että sain pääosan Kauhukaupassa.
Hetki. Näyttelitkö Seymouria? -En, vaan kasvia.
Joten hälytys soi, ja kiipesin valtavasta kärpäsloukkuasusta.
Siellä minä seisoin lavalla valkoisissa alushousuissani,
ja sali oli täynnä yleisöä.
Miksi? -Koska asu oli niin hiton kuuma.
Mitä teit?
Sitten he evakuoivat koulun. Seisoin ulkona alusvaatteisillani -
ja kumarsin kaikille, jotka nauroivat tai osoittelivat.
Olit siis jo silloin herrasmies.
Joskus olen vähän puutteellinen, kuten Docin kanssa.
Ja se koko tilanne Melin kanssa.
Olin juuri tullut kaupunkiin ja eronnut ex-morsiamestani,
ja Mel oli kaikkea, mitä Michelle ei ollut.
Ajattelin, että halusin olla hänen kanssaan,
mutta se ei liittynyt Meliin.
Meillä ei ollut sellaista yhteyttä.
Mitä etsit nykyään?
Todellisia yhteyksiä on vaikea löytää. -Niin, ja ne voivat yllättää.
Ne lyövät sukat jalasta. -Kun sitä vähiten odottaa.
Olen pahoillani, mutta…
En voi tehdä tätä.
Luulin, että sinä…
Ei, haluan tehdä tämän,
mutta lupasin Docille, että olisin ammattimaisempi, ja…
No, me…
Olemme työtoverit. -Aivan. Niin.
Ymmärrän.
Ymmärrän kyllä.
Mutta olisi surullista,
jos ensimmäinen suudelmamme jäisi viimeiseksi.
Hyvää yötä, tohtori Hayek.
Illallinen on valmis.
Hei, komistus. -Hei.
Katso tätä.
Olet ihana.
Voin olla.
Miten tänään meni?
Loistavasti.
Tiesin, että Virgin Riverin ihmiset auttaisivat toisiaan.
Se auttaa jatkamaan.
Niin.
Entä sinun päiväsi?
Denny kertoi, että Rose haluaa tulla käymään.
Ihan tosi?
Koska? -Huomenna.
Ja harkitsen sitä. Jos se sopii sinulle, tietysti.
Oletko tosissasi, Vernon? Mistä puhuisitte?
Miksi hän salasi 50 vuotta, että sinulla on poika? Miksi hän lavasti kuolemansa?
Tiedän,
mutta Denny on nyt osa elämäämme,
ja minun on kohdattava tämä ennemmin tai myöhemmin.
Sitten kai tapaan huomenna viimeinkin Rose Millerin.
Tietenkin. -Eikö niin?
Tämä paikka on kaunis.
Niin.
Kiitos, kun autoit minua asettumaan tänne.
Älä kiitä vielä. Olen varma, että järvellä kummittelee.
Odota.
Oikeasti?
Pelleilen vain.
Kun ajattelee kaikkea tapahtunutta,
aaveet kuulostavat hauskalta.
Teet kaikkesi tyttäresi vuoksi.
Kunpa äitini olisi sellainen.
Hän lähti, kun olin Hazelin ikäinen.
Isäni ei ollut myöskään mitä parhain.
Hän oli ilkeä mies.
Varsinkin äidilleni.
Niinkö?
Oliko hän ilkeä sinullekin?
Oli.
Kun olin 15,
en kestänyt enää.
Piti tehdä jotain, joten puukotin häntä jalkaan hänen omalla metsästysveitsellään.
Sitten hän ei enää nostanut kättään minua tai äitiä vastaan.
Luoja.
Olen pahoillani.
Kun Hazel syntyi, lähdin.
Hän ei saanut pitää sitä normaalina miesten käytöksenä.
Kaikki eivät voi olla kuin sinä.
Pitää mennä.
On jo myöhä, ja minun pitäisi nukkua vähän.
Kiitos oluesta ja seurasta.
Hyvää yötä, Brady.
Niin.
Hyvää yötä, Lark.
Täysikuulle ja irti päästämiselle.
Irti päästämiselle.
Mitä kirjoitamme näihin vihkoihin?
Kirjoitamme ylös kaiken, mikä vaivaa meitä, ja annamme sen sitten palaa.
Sitten annamme kuun parantaa meidät ja tuoda elämäämme hyvää energiaa.
Selvä. -Selvä.
Selvä. Nyt…
Hyvästi, syyllisyys.
Tilan menettäminen ei ollut minun syytäni.
Hyvästi, Brady.
Olisivatpa asiat menneet toisin.
Ajattelin, että voisimme -
parantaa toisemme.
Vuorosi. -Minun vuoroni.
Selvä.
Haluan päästää irti -
pelostani.
Pelostani,
että jos yritän uudestaan, koen taas menetyksen.
Anteeksi, en…
Se on vain paperia, ja minun pitäisi…
En pysty siihen. Minä…
Olen pahoillani. En halunnut pahentaa oloasi.
Ei, kaikki on hyvin. Luulin, että olen pääsemässä tämän yli. Minä vain…
Olen sekaisin. En…
Ei tarvitse pyydellä anteeksi.
Jos emme kestä sinua pahimmillasi… -Emme ansaitse sinua parhaimmillasi.
Kiitos.
Luulen,
että selvisin aina aiemmin surustani,
koska toivoin, että seuraava kerta on erilainen.
Mutta tämän piti olla se seuraava kerta.
Eikä se ole.
Ja minä vain… En voi uskoa siihen enää.
Nousisitko pyörältäni?
Olet myöhään täällä.
Teetkö yötöitä?
Varmistan, että kaikki on hyvin ja paikat lukossa.
Melissa arvostaa sitä, miten sujuvasti hoidit kaiken tänään.
Samoin minä.
No, hyvä.
Kiitos.
Jack haluaa nähdä kirjanpidon.
Haluamme, että hänen näkemänsä tyydyttää hänen uteliaisuutensa.
En voi väärentää kirjoja Jackille, ellen tiedä, mitä tapahtuu.
Kerrotko minulle vai et?
Nosta paitaasi.
Mitä?
Paitaasi.
Miksi?
Tiedät, miksi.
Luuletko, että minulla on mikrofoni?
Juuri niin luulen.
Jotta tämä toimisi, teidän pitää alkaa luottaa minuun.
Tyytyväinen?
Hei.
Miten päiväsi meni? Asettuivatko perheet?
Kyllä.
Tuntui hyvältä auttaa.
Niin.
Tiedän sen tunteen.
Palaan klinikalle.
Tietenkin palaat.
Hienoa, kulta.
Ymmärrän, miksi lähdit, mutta…
Kun alamme taas odottaa, keksit keinon pysyä mukana niin kauan kuin haluat.
Jack, minä…
Minulle riittää.
Mikä?
En voi yrittää enää.
Mutta ajattelin… -Tiedän. Olen pahoillani.
Tämä on ollut -
valtava tunteellinen vuoristorata, ja minä…
Olen niin väsynyt.
Olen kyllästynyt elämään toivossa ja siihen, että sydämeni revitään aina irti,
yhä uudelleen ja uudelleen. Ja…
En pysty siihen.
Ei enää.
Tekstitys: Merja Pohjola